Märt Mitt

Märt Mitt (kirjanduses ka Mart Mitt; 31. oktoober (vkj 10. oktoober) 1833 – 25. juuli (vkj 12. juuli) 1912Eesti kirjarahva leksikon. Tallinn, 1995, lk. 345) oli eesti koolmeister ja rahvusliku liikumise tegelane.

Mitt sündis Paistu kihelkonnas Holstre mõisavallas. Ta õppis isa juures kodus ning sooritas ka vallakoolmeistri eksami. Oli koolmeister ning sai hiljem mõisavalitsejaks Kanepi kihelkonnas. Seejärel oli samas ka taluperemees. 

Märt Mitt oli Tartu Eesti Põllumeeste Seltsi asutajaid, Eesti Kirjameeste Seltsi liige ning osales Eesti Aleksandrikooli liikumises. Samuti oli ta mitme rahvusliku väljaande, eriti Sakala kaastööline.

Märt Mitt oli aastatel 1857–1865 Vastse-Nõo mõisa aidamees ja mõisavalitseja, Võrumaa Veskimõisa Pusu karjamõisa rentnik 1865–1868, Tamme valla Saverna Kiltre mõisa omanik 1868–1912, Tamme mõisa valdaja, Eesti Aleksandrikooli Kanepi abikom juhataja, Vanemuise seltsi  liige, Tartu Eesti Põllumeeste Seltsi  abiesimes 1873–1875, 1875–1883 seltsi esimees, aupresident 1883. 

Märt Mitt on üks Oskar Kruusi 1986. aastal ilmunud romaani "Aeg atra seada" peategelasi.http://teele.luts.ee/index.php?q=node/1500

Ta on maetud Kambja kalmistule ja tema haud on arvatud ajaloomälestiseks.

Isiklikku
Tema pojad olid sõjaväelane Juhan Mitt ning põllumajandus- ja poliitikategelane Karl Mitt.

Viited

 Kirjandus 
Vello Paatsi, Märt Miti mälestused II.  Mart Mitti elulugu, aealugugavühentatud viisil kirja panema hakatud, Tuna 2/2009
Välislingid

Kategooria:Liivimaa inimesed
Kategooria:Eesti Kirjameeste Seltsi liikmed
Kategooria:Kambja kalmistule maetud
Kategooria:Sündinud 1833
Kategooria:Surnud 1912